
A határellenőrzés lehetséges fejlődési irányai

Az Európai Unió a szabadság a biztonság és a jog térsége, amelynek talán egyik legkézzelfoghatóbb eredménye közé sorolható - a Schengen tagállamok között - a személyek áruk és szolgáltatások szabad áramlása. A Schengen tagállamok közötti szabad mozgás, a határellenőrzés nélküli Schengen térség megköveteli a Schengen külső határok megbízható ellenőrzését, hiszen az illegális migrációt alapvetően ott kell megakadályozni. Ahhoz, hogy ez az ellenőrzés megbízható legyen, megfelelő szakmai módszertani és technikai fejlesztésekre van szükség mind a határforgalom ellenőrzése, mind a határátkelőhelyek közötti határszakaszok ellenőrzése során.
A Schengen térség határellenőrzési rendszerét koordináló Frontex az elmúlt években jelentős technikai fejlesztéseket hajtott végre ezeken a területeken. Mindezen intézkedések célja az volt, hogy fokozzák a határellenőrzés biztonságát és a kedvezményezett állampolgársági kategóriák részére egyben megkönnyítsék az államhatár átlépését a határátkelőhelyeken. A határforgalmi statisztikák bizonyítják, hogy a Schengen külső határokon a határforgalom évről–évre növekszik. A gyors és biztonságos határátlépés előmozdítása az unió és a tagállamok közös érdeke. A dolgozat ezekre a kérdésekre keresi a megfelelő megoldásokat adó választ.
A dolgozat első része bemutatja azt, hogy a határellenőrzés szempontjából a jövőben milyen tendenciákkal számolhatunk, hogyan, milyen irányba fejlődhet a határellenőrzési rendszer. A témával szoros összefüggésben, bemutatásra kerülnek az illegális migráció jelenségének megjelenési formái az államhatárokon.
Ezt követően bemutatásra és elemzésre kerül az automatikus határellenőrzési rendszer, valamint az ahhoz kapcsolódó ismeretek kerülnek tárgyalásra. Megállapítható, hogy a bevezetésre tervezett intelligens határellenőrzési rendszer zökkenőmentes és gyors határátlépést biztosít, ezzel együtt garantálja a biztonságos és gyors határforgalom ellenőrzés elvárt szintjét. Tehát ez a jövő határforgalom ellenőrzésnek egyik hatékony megoldási útja.
A tagállamok közötti együttműködés alapja a gyors, pontos és folyamatos információáramlás, amely az EUROSUR rendszer keretében valósul meg. A Schengen tagállamok határőrizeti hatóságai kötelesek az operatív információcserére és együttműködésre. A dolgozatban ez a rendszer is bemutatásra és elemzésre kerül.
A dolgozatot az összefoglalás, következtetések és javaslatok zárják.



